ઈસ્લામાબાદ: પાકિસ્તાનમાં આજે યોજાનારી સામાન્ય ચૂંટણી માટે સોમવારે મધરાતે પ્રચાર પર પરદો પડી ગયો છે. આજે યોજાનારી ચૂંટણી પૂર્વે હાથ ધરવામાં આવેલા સર્વેક્ષણમાં ક્રિકેટરમાંથી નેતા બનેલા ઈમરાન ખાન સૌથી આગળ છે. ભારતના પાડોશી દેશ પાકિસ્તાનમાં આજે આમ ચૂંટણી માટે મતદાન યોજાશે. આમ ચૂંટણીમાં 272 બેઠક માટે અંદાજે 100 રાજનૈતિક પાર્ટીઓ ચૂંટણી મેદાનમાં છે. ઉલ્લેખનીય છે આ સમયે ભ્રષ્ટાચારના આરોપ હેઠળ પૂર્વ વડાપ્રધાન નવાઝ શરીફ અને તેની દીકરી અને જમાઇ જેલમાં બંધ છે.